b'\n_START_ARTICLE_\nNikolaj Mihajlov\n_START_SECTION_\n\xc5\xbdivljenjepis\n_START_PARAGRAPH_\nDiplomiral je iz franco\xc5\xa1\xc4\x8dine v Moskvi, kjer je opravil tudi magisterij iz klasi\xc4\x8dne filologije. Leta 1990 se je preselil v Italijo, leta 1998 pa je doktoriral iz disertacijo o jeziku zgodnjeslovenskih spomenikov na Univerzi v Pisi. Tam je predaval tudi slovansko mitologijo. Od leta 1993 do 1995 je predaval ru\xc5\xa1\xc4\x8dino na Univerzi v Trentu. Leta 1998 je postal profesor sloven\xc5\xa1\xc4\x8dine in predstojnik katedre za slovenistiko na Univerzi v Vidmu. V svetovnem merilu je bil Mihajlov znan mitolog in jezikoslovec. Mihajlov je bil u\xc4\x8denec ruskega jezikoslovca Vladimira Toporova. Z njegovim posredovanjem je v sloven\xc5\xa1\xc4\x8dini iz\xc5\xa1la knjiga V. N. Toporova "Predzgodovina knji\xc5\xbeevnosti pri Slovanih: poskus rekonstrukcije: (uvod v preu\xc4\x8devanje zgodovine slovanskih knji\xc5\xbeevnosti" na Oddelku za etnologijo in kulturno antropologijo Filozofske fakultete.\n_START_SECTION_\nKariera\n_START_PARAGRAPH_\nObjavil je \xc5\xa1tevilne znanstvene \xc4\x8dlanke s podro\xc4\x8dja slavistike, baltoslavistike, baltistike, klasi\xc4\x8dne filologije in slovanske mitologije. Bil je sourednik revije Studia Mythologica Slavica. Mikhailov je avtor ve\xc4\x8d kot 150. znanstvenih publikacij.\n_START_SECTION_\nZanimivosti\n_START_PARAGRAPH_\nZa zasluge v baltistiki so mu Litvanci podelili litvansko dr\xc5\xbeavljanstvo. V svojih raziskavah je primerjal baltske in slovenske jezikoslovne vzporednice.'